ઇન્ડિયા ઇન્ટિગ્રેટેડ ટ્રાન્સપોર્ટ એન્ડ લોજિસ્ટિક સમિટ-૨૦૧૭માં તેમણે કહ્યું હતું કે જ્યાં સુધી ટેક્સેશનની વાત છે, રાજ્યની ચેકપોસ્ટ નાબૂદ થઇ જશે. ગુડ્સ એન્ડ સર્વિસ ટેક્સ અંતર્ગત કોમોડિટી પરના રેટ જુદાં જુદાં રાજ્યો વચ્ચે સમાન રહેશે તેથી કોઇ એક રાજ્યની અંદર અથવા બહાર ચીજવસ્તુઓની હેરફેર માટે તપાસ કરવાની જરૂરિયાત નહીં રહે કે ચીજવસ્તુ રાજ્યની બહાર ગઇ છે કે નહીં? તેમણે વધુમાં જણાવ્યું કે સર્વિસ ટેક્સના રેટના મુદ્દે જીએસટી કાઉન્સિલે નિર્ણય કરવાનો રહેશે, પરંતુ ટ્રાન્સપોર્ટ સેક્ટર માટે આ નિર્ણય ટાળી શકાય છે. સર્વિસ ટેક્સ ૧૮ ટકા હોવો જોઇએ, પરંતુ જ્યાં સુધી ટ્રાન્સપોર્ટ સેક્ટરની વાત છે ત્યાં સુધી તેના માટે અલગ રેટ હોઇ શકે છે.